Priscilla Achapka

Priscilla Mbarumun Achakpa ch'ẹnẹ Nigeria environmental activist. I ch'ẹnẹ ki chanẹ manyi agboji Women Environment Programme (WEP) ojanẹ chaka ki adu oyi ki adago nwu iyanyi ki awa ọjọ du. ọgba ejoduju taki iko lẹ wa, i ch'agboji ki añọna nwu WEP.

Efu  Water Supply and Sanitation Collaborative Council, Achakpa ch'ukọlọ uña agb'oji ama añ'ọna yi Nigeria chaka. i ch'agboji onobulẹ nwu ujọ abo Abaagu Foundation nwi abo ku ma ch'atẹko ami agbadufu. Efu United Nation Environmental Programme, ma du dago ki manyi ẹnẹ ki du ujọ lẹ nyanẹ.

 Abakwanẹ ọlayi nwu kpai ukọchẹ 
Achakpa n'ọkọ nwu ẹgba ki ch'ọma ọdọ m'ẹgwefa, i bi ọma mẹta, ta ko ọkọ nwu kwu ki jẹnwu ch'ọya ukw'ọkọ ọjọ imọtọ nwu. Akw'ọra unyi ọkọ nwu mu du tinyọ taki lo t'unyi ukọchẹ ki nẹ ọtakada degree efu  Developmental Studies, Business Administration and Management, ubi lẹ ki che kpa i chanẹ ukọchẹ ki nẹ degree efu Management and Business Administration, manyi efu  Developmental Studies. I ch'ukọchẹ Ph.D. nwu kpa kw'efu University of Business Engineering and Management, Banja Luka manyi ma du Ọtakada ijali uma nwu kw'efu Harvard University Business School.

 Ukọlọ 
Kwefu ọdọ 1989 t'efu ọdọ 2001, Achakpa ch'ukọlọ yi Savannah Bank ta ki ch'anẹ ech'ukọchẹ efu environmental issues ki jẹ nwu t'uña ukọlọ kpọkpe efu ujọ abo ku ma j'uja ogbegbele. Ugbo ogbogaga ki ukọlọ nwu kpeju ru che ku ma che uña ki dẹ agbagba abobulẹ kpai abokẹlẹ efu emọla omi kpai ọna ku ma d'eju tọ. I ch'ukọlọ uña ẹnẹ ki Nigeria du dago ki koji ma nwu Women's Caucus manyi efu Women and Gender Constituency kpai  UN Climate Summit. Ma ñọ du dago ki ch'ukọlọ kpai United Nations Environmental Programme's "Women's Major Group." Efu uña lẹ, I ch'ukọlọ kpai national women's networks oji ọda UN mayi ọna ku ch'ucholo, abalẹ gẹ i ch'ẹnẹ ki a du ọkọ dufu nwi Women's Major Group. I ch'agboji ujọ Abaagu Foundation nwu unyọgba ami agbadufu kpai ẹnwu eñọchẹ efu ma.

I ch'ẹnẹ ki chanẹ kpai agboji (ẹnẹ ki añọna kwubi) nwi NGO Women Environment Programme (WEP) ki che atẹko abobulẹ kpai edu oyi nwu akanya ku ma nẹ ọjọ du. WEP gboji kp'ejuru akpa erida. Ma nẹ ugbo ku ma ch'ukọlọ wewe efu Nigeria, Burkina Faso, Togo, kpai United States. Efu ọdọ 2012 i dẹ efu abo ku ma k'ọla kpai United Nations Conference on Sustainable Development (Rio+20); ẹnwu ki gboji che chi'todu ki du manyi uña ki dẹ agbagba abobulẹ kpai abokẹlẹ ki chẹnwu ku ma du k'ọla efu sustainable development goals. I k'ọla nwu UN assembly efewo  Nairobi oji ẹnwu ki jẹnwu ọda ki onobulẹ nẹ efu uja ogbegbele ki ch'ogbogaga.

Achakpa ñọ gw'ọnyi uña efu am'agboji Water Supply and Sanitation Collaborative Council (WSSCC) ki kwi Nigeria ki n'ọwọ tẹ United Nations Office for Project Services (UNOPS).

Efu ọdọ 2015, Vogue magazine k'ọla lugbo nwu efu 2015 United Nations Climate Change Conference ki du ña ka ki i chẹnẹ ka efu "abobulẹ m'ẹgwẹta ki ki ad'ọna ña".

 Uloko kpai Ojima 
Achakpa chẹnẹ ka efu Ashoka kw'efu ọdọ 2013. Ma dọ ki "Eco Hero" yi Deutsche Welle kpai Channels Television eyi Nigeria. I gba uloko environmental innovation kwi Deutsche Welle. Ma du Achakpa tẹ ejugede efu Nobel Women's Initiative uña ẹnẹ ki a j'uja amonẹ k'eju mọ.

 Go gẹ 

 Titilope Gbemisola Akosa

 Ẹtẹ nwu